*Projekts*

LATVIJAS REPUBLIKAS MINISTRU KABINETS

2020. gada \_\_\_. \_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_\_\_\_\_\_.§)

 **Noteikumi par pašvaldības policijas darbinieka**

**formas tērpa pamatprasībām**

Izdoti saskaņā ar likuma

 “Par policiju” 19. panta piekto daļu

1. Noteikumi nosaka pašvaldības policijas darbinieka (turpmāk – darbinieks) formas tērpa pamatprasības.

2. Darbinieks savus pienākumus pilda vienota parauga formas tērpā, kas ir piemērots attiecīgo funkciju veikšanai, un uz kura labi redzamā vietā ir izvietotas šādas atšķirības zīmes:

2.1. uzraksts “PAŠVALDĪBAS POLICIJA”;

2.2. emblēma ar attiecīgās pašvaldības ģerboni vai nosaukumu;

2.3. uzšuve vai piespraude ar darbinieka vārda pirmo burtu un uzvārdu vai darbinieka identificēšanas numuru;

2.4. uzpleči vai izšuvumi ar darbinieka amata pakāpi, ja tādi ir paredzēti.

3. Darbinieka formas tērpa aprakstu, izsniegšanas normas un nēsāšanas nosacījumus nosaka attiecīgās pašvaldības dome.

Ministru prezidents Arturs Krišjānis Kariņš

Iekšlietu ministrs Sandis Ģirģens

Iesniedzējs: Iekšlietu ministrs Sandis Ģirģens

Vīza: valsts sekretārs Dimitrijs Trofimovs

N.Lazukova-Šejanova

67219177, nadezda.lazukova@iem.gov.lv